**VIENOŠANĀS**

**par grozījumiem 2010.gada 14.decembra līgumā par ūdenssaimniecības pakalpojumu sniegšanu (domes reģistrācijas Nr.D-2010/466)**

Daugavpilī 2017.gada 13.jūlijā

**Daugavpils pilsētas dome**, reģ.Nr.90000077325, tās priekšsēdētāja **Andreja Elksniņa** personā, kurš rīkojas pamatojoties uz likuma „Par pašvaldībām” 62.panta 4.punktu, no vienas puses, turpmāk – „PAŠVALDĪBA”, un

**Sabiedrība ar ierobežotu atbildību “Daugavpils ūdens”**, reģ.Nr.41503002432, tās valdes locekļa **Ģirta Kolendo** personā, kurš rīkojas uz sabiedrības statūtu pamata un kura pārstāvības tiesības reģistrētas Uzņēmumu reģistrā, turpmāk – „SABIEDRISKO PAKALPOJUMU SNIEDZĒJS”, no otras puses, (turpmāk abi kopā – Puses),

ievērojot Daugavpils pilsētas domes 2010.gada 9.decembra lēmumu Nr.764 “Par ūdenssaimniecības pakalpojumu sniegšanas līguma noslēgšanu ar sabiedrību ar ierobežotu atbildību “Daugavpils ūdens”” un 2017.gada 13.jūlija lēmumu Nr.364 „Par grozījumiem Daugavpils pilsētas domes 2010.gada 9.decembra lēmumā Nr.764 “Par ūdenssaimniecības pakalpojumu sniegšanas līguma noslēgšanu ar sabiedrību ar ierobežotu atbildību “Daugavpils ūdens”””,

ievērojot Ministru kabineta 2015.gada 10.novembra noteikumu Nr.645 “Darbības programmas “Izaugsme un nodarbinātība” 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi” 32.punktu,

ņemot vērā, ka PAŠVALDĪBA iesniedz projekta iesniegumu Nr.5.6.2.0/17/I/003 “Degradēto rūpniecisko teritoriju reģenerācija Daugavpils pilsētas un Daugavpils novada teritorijās I kārta”,

Puses noslēdz šo vienošanos (turpmāk – Vienošanās) par sekojošo.

1. Izdarīt šādus grozījumus starp Pusēm 2010.gada 14.decembrī noslēgtajā līgumā par ūdenssaimniecības pakalpojumu sniegšanu(turpmāk – LĪGUMS):

1.1. Papildināt LĪGUMA preambulu ar teikumu šādā redakcijā:

“ņemot vērā Eiropas Komisijas 2011.gada 20.decembra lēmumu Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi,”.

1.2. Izteikt Līguma 3.sadaļu šādā redakcijā:

„Līgums stājas spēkā ar parakstīšanas brīdi un ir noslēgts uz laiku līdz 2020.gada 30.novembrim”.

2. Vienošanās stājas spēkā ar tās abpusējas parakstīšanas dienu un ir neatņemama LĪGUMA sastāvdaļa.

3. Pārējie LĪGUMA noteikumi netiek grozīti.

4. Vienošanās ir sagatavota un parakstīta 2 (divos) identiskos eksemplāros, katra uz 1 (vienas) lapas. Abi Vienošanās eksemplāri ir ar vienādu juridisku spēku.

5. Viens no Vienošanās eksemplāriem glabājas pie PAŠVALDĪBAS, bet otrs pie SABIEDRISKO PAKALPOJUMU SNIEDZĒJA.

6. Pušu rekvizīti un paraksti:

|  |  |  |
| --- | --- | --- |
| **PAŠVALDĪBA:** |  | **SABIEDRISKO PAKALPOJUMU SNIEDZĒJS:** |
| **Daugavpils pilsētas dome** Reģ.Nr. 90000077325Adrese: K.Valdemāra iela 1, Daugavpils,LV-5401 Domes priekšsēdētājs |  | **Sabiedrība ar ierobežotu atbildību "Daugavpils ūdens"**Reģ.Nr.41503002432Adrese: Ūdensvada iela 3, Daugavpils, LV-5401 Valdes loceklis |
| A.Elksniņš |  | Ģ.Kolendo |